proxectonos/corpus_dominio_legal_administrativo_tmp huggingface dataset:
04/03/2011 | Administración LocalMunicipal
Bueu
Información pública

Notificación de Resolución da Alcaldía de data 12/08/2010 declarando a denegación da licencia de “Proxecto básico de edificio de vivendas sito na ctra. de Cangas-Bueu n° 19-21”, que non foi posible practicar de forma persoal ou mediante Correo Certificado: PROMOTOR: Residencial Cubela Norte s. l. ASUNTO: Edificio de vivendas LUGAR: Ctra. Cangas-Bueu n° 19-21, Bueu Examinada a solicitude presentada polo promotor sinalado con data 14 de abril de 2008, en relación as obras antes citadas. O Arquitecto Municipal emitiu un informe con data 12/08/08 no que se sinala unha serie de deficiencias na documentación aportada. Con data 24/04/09 requíreselle ó promotor a cumprimentación da documentación sinalada no citado informe técnico. Con data 06/05/09, se notifica ó interesado a reiteración para a presentación da documentación requerida con data 24/04/09, sen que a día de hoxe se teña presentada e cumprimentada. Visto que o artigo 70 da Lei 30/1992 de 26 de novembro de Réxime Xurídico de Administracións Públicas e Procedemento Administrativo Común establece que “se a solicitude de iniciación no reúne os requisitos esixidos e requerida a súa cumplimentación non se fixera, se terá por desistido da súa petición., Ter por desistida a solicitude de construcción dun edificio de vivendas sito na ctra. de Cangas-Bueu n° 19-21, presentada por Residencial Cubela Norte s. l. con data 14 de abril de 2008. O que lle notifico ós efectos oportunos, significándolle que contra a presente resolución, que esgota a vía administrativa, poderá interpoñer recurso POTESTATIVO DE REPOSICIÓN ante o mesmo órgano que a dictou no prazo de UN MES contado a partires do día seguinte ó da publicación, ou RECURSO CONTENCIOSO - ADMINISTRATIVO ante o Xulgado Contencioso - Administrativo de Pontevedra, no prazo de DOUS MESES, contados de xeito idéntico, sen prexuicio de que os interesados poidan exercitar calquera outro recurso que estimen procedente. O recurso contencioso - administrativo non se poderá interpoñer ata que sexa resolto expresamente ou se teña producido a desestimación presunta do recurso de reposición, que no seu caso se teña interposto. No suposto de interposición do recurso potestativo de reposición, este de entenderá desetimado si no prazo de UN MES computado dende o día seguinte a tal interposición, o órgano competente para resolvelo non dictase e notificase resolución expresa. Contra a desetimación presunta do recurso de reposición poderá interpor recurso contencioso - administrativo ante o Xulgado antes mencionado no prazo de SEIS MESES contados a partires do día seguinte a aquel no que, de conformidade co anterior, se produza o acto presunto Bueu, 31 de xaneiro do 2011 O ALCALDE Asdo.: Félix Juncal Novas
04/03/2011 | Administración LocalMunicipal
A Baña
Caducidade extranxeiros

A Lei orgánica 14/2003, de 20 de novembro, no seu artigo 3 modifica a Lei 7/1985, de 2 de abril, reguladora das bases de réxime local e introduce, entre outras, unha modificación no artigo 16 que establece a renovación periódica cada dous anos das inscricións no Padrón municipal de habitantes dos estranxeiros non comunitarios sen autorización de residencia permanente e a caducidade de ditas inscricións no caso de que os interesados non procedesen a tal renovación. Neste caso a caducidade poderá declararse sen necesidade de audiencia previa aos interesados. De conformidade coa lexislación aplicable nesta materia, Primeiro.- Declarar a caducidade da inscrición no Padrón municipal de habitantes deste concello da persoa que se relaciona a continuación, por non ter renovado a súa inscrición padroal transcorrido o prazo de dous anos e en consecuencia acordar a baixa con data 14 de maio de 2011 de dita inscrición por caducidade: - Jamal Trih Segundo.- Publicar a presente resolución no Boletín Oficial da Provincia e no taboleiro de anuncios do concello aos efectos de dar coñecemento e notificar a mesma ao interesado e dar conta ao Pleno na primeira sesión ordinaria que se celebre. Contra a presente resolución que pon fin á vía administrativa poderanse interpoñer os seguintes recursos: - Con carácter potestativo o recurso de reposición ante o mesmo órgano que ditou este acordo, no prazo dun mes contado dende o día seguinte ao da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. - Contra a resolución expresa do recurso de reposición poderase interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa, no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses contados a partir do día seguinte en que deba entenderse desestimado o recurso potestativo de reposición interposto. No caso de se interpor recurso contencioso-administrativo directamente, o prazo será de dous meses contados a partir do día seguinte ao da notificación do presente acordo. Mándao e asínao o alcalde, José Andrés García Cardeso, na Baña, o vinte e catro de febreiro de dous mil once, do que eu, como secretaria, certifico.
04/03/2011 | Administración LocalMunicipal
Cambre
Taxis: transmisión de licenza

Por dona Mareme Alcahud Baumgart, de conformidade co establecido no artigo 14 a) do Regulamento nacional dos servizos urbanos e interurbanos de transportes en automóbiles lixeiros, Real Decreto 763/1979 de 16 de marzo solicitouse autorización para transmitir a licenza de auto-taxis nº 13, ao seu nome. O expediente exponse ó público nas oficinas municipais para os efectos de que durante o prazo de quince días os interesados e as asociacións profesionais de empresarios e traballadores poidan alegar o que estimen procedente en defensa dos seus dereitos. Cambre, 23 de febreiro de 2011 O alcalde P. D. Jose Francisco Parcero Rial
04/03/2011 | Administración LocalMunicipal
Neda
Aprobación inicial Ordenanza xeral municipal sobre tráfico, circulación de vehículos a motor e seguridade viaria

O Pleno do Concello en sesión ordinaria celebrada o día 30 de decembro de dous mil dez, aprobou inicialmente a “Ordenanza Xeral Municipal sobre Tráfico, Circulación de Vehículos a Motor e seguridade viaria do Concello de Neda” En cumprimento do disposto no artigo 49 da Lei 7/1985, de 2 de abril, Reguladora das Bases de Réxime Local, sométese o expediente a información pública polo prazo de trinta días, a contar desde o seguinte ao da publicación deste anuncio no BOP, para que poida ser examinado e se formulen as reclamacións e suxestións que se estimen oportunas. Se transcorrido dito prazo non fosen presentadas alegacións, dito acordo considerarase aprobado definitivamente. Neda, 24 de febreiro de 2011. O Alcalde, Asdo: José Ignacio Cabezón Lorenzo.
04/03/2011 | Administración LocalMunicipal
Pontedeume
Delegación da Alcaldía-Presidencia

Por Resolución ditada o 18 de febreiro de 2011, o sr. alcalde-presidente acordou a delegación do exercicio da competencia para a celebración de matrimonio civil no concelleiro da Corporación Municipal don Angel Enrique Kimatrai Cid, para o casamento previsto ás 13:00 horas do 26 de febreiro de 2011. O que se publica en cumprimento do diposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, o 24 de febreiro de 2011 O alcalde Gabriel Torrente Piñeiro
04/03/2011 | Administración LocalMunicipal
A Baña
Baixas de oficio no padrón de habitantes

Por esta alcaldía ditouse, con data 16 de febreiro do 2011, resolución pola que se ordena, de acordo co disposto no art.72 do Regulamento de poboación e demarcación territorial das EE. LL., incoar expediente de baixa de oficio no padrón de habitantes das persoas que se relacionan de seguido, polo incumprimento da lexislación vixente, ao figurar empadroadas incumprindo os requisitos establecidos no art.54 do regulamento citado: - Sandra Manuela Bodon Saiz Calderon, DNI non consta. - Gines Antonio Negut Ahdadou, DNI XXXXXXXXX. - Alba Esther Gonzalez Iglesias Muray, DNI non consta. - Ana Africa Bellanato De Villegas, DNI XXXXXXXXX. - Barbara Diarrassouba Hazel, DNI XXXXXXXXX Non sendo posible practicar a notificación persoal aos interesados, advírteselles por medio deste anuncio que poderán examinar o expediente de baixa de oficio na Secretaría municipal e, así mesmo, formular perante esta alcaldía as alegacións que estimen pertinentes no prazo de quince días contados dende o seguinte á publicación do presente anuncio no Boletín Oficial da Provincia. De non presentar alegacións en prazo e unha vez recibido o informe favorable do Consello Provincial de empadroamento procederase á baixa da correspondente inscrición padroal. A Baña, 25 de febreiro do 2011 O Alcalde, Asdo: José Andrés García Cardeso
04/03/2011 | Administración LocalMunicipal
Ames
Non notificados Xestión Biomasa Forestal. Elisardo Antelo e Mónica Viqueira

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se indica no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da notificación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte Ames, 21 de febreiro de 2011 O Alcalde Carlos A. Fernández Castro Don Elisardo Antelo García Dona Mónica Viqueira Antelo
04/03/2011 | Administración LocalMunicipal
A Coruña
Servizo de Persoal
Adxudicación dos postos de traballo da convocatoria para a provisión, por concurso de méritos, dos postos de traballo da Asesoría Xurídica, vacantes no Excmo. Concello da Coruña

Por Resolución do Tenente de Alcalde Delegado de Persoal, por delegación da Xunta de Goberno Local, de data 17 de febreiro de 2011, resolveuse o seguinte: Primeiro.- Resolver a convocatoria pública para a provisión por concurso de méritos de dous postos de traballo da Asesoría Xurídica vacantes no Excmo. Concello da Coruña, aprobada por Resolución do Tenente de Alcalde Delegado de Persoal de data 26 de agosto de 2010 (BOP 07 de setembro de 2010). Segundo.- Adxudicar ás persoas que se relacionan a continuación o posto de traballo que se indica, de conformidade coa Relación de Postos de Traballo aprobada por Acordo da Xunta de Goberno Local de data 30 de decembro de 2010 (BOP nº 4, de 7 de xaneiro de 2011). Terceiro.- As adxudicacións anteriores producirán efectos económicos e administrativos a partir da data do acta de aceptación do posto de traballo obxecto da presente convocatoria. O cesamento no destino actual do persoal que obtivo praza producirase no prazo de tres días hábiles, contados a partir do seguinte ao da data de publicación desta resolución no Boletín Oficial da Provincia. O prazo para a toma de posesión do novo destino será de tres días hábiles a partir do seguinte ao do cesamento, de conformidade co establecido no artigo 14 do Decreto 93/1991, de 20 de marzo. O cómputo de prazos de posesión iniciarase cando se finalicen os permisos ou licenzas, que, se é o caso, fosen concedidas ao citado persoal. Nos supostos de baixa temporal ou transitoria iniciarase a partir da correspondente alta. Cuarto.- Publicar a presente proposta no Boletín Oficial da Provincia, no taboleiro de anuncios e na páxina Web municipal. Sexto.- Notifíquese a presente resolución aos Xefes de Servizo correspondentes e aos Directores das respectivas Areas A Coruña, 25 de febreiro de 2011 O Director de Servizos Xerais, Facenda e Interior Asdo. Juan Manuel Diaz Villoslada
04/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28736. Mellora de pozos de bombeo de Sabón e Rañal

CLAVE: DH W.15.28736 Concello de Arteixo con CIF P-1500500-B, e con enderezo en Plaza Alcalde Ramón Dopico, nº 1.15142 Arteixo. Solicita AUTORIZACIÓN para mellora pozos de bombeo, na zona de Dominio Público Hidráulico e policía do río i/n, no lugar de Sabón e Rañal, no T. M. de Arteixo. As obras solicitadas consisten na execución do proxecto de “Melloras nos pozos de bombeo de Sabón e Rañal”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 24 de febreiro do 2011. O xefe de servizo da Zona Galicia Norte Asdo.: Luís García Alonso.
04/03/2011 | Administración LocalMunicipal
Coiros
Aprobación definitiva orzamento xeral para 2011

Definitivamente aprobado polo Pleno do Concello o orzamento para o exercicio economico de 2011, e a relacion de postos de traballo, por acordo do dia 21 de febreiro de 2011, en cumprimento do articulo 169.3do R. D. Lexislativo 2/2004, de 5 de marzo, exponse ao publico os resumenes seguintes: - Secretaria-Intervencion, en propiedade, Grupo A1, Habilitacion nacional, Nivel 30 - Traballador social, vacante, Grupo A2, Administracion Especial, escala tecnica, Nivel 24 - Auxiliar administrativo, (2) en propiedade, Grupo C2, Administracion Xeral, Nivel 18 - Alguacil Porteiro, en propiedade, Grupo E, Administracion Xeral, Nivel 14 - Auxiliar axuda a domicilio, vacante, Grupo E, Admon. Especial, Nivel 14 - Operario electricista e mantemento instalacions, fixo. - Traballador social, temporal. - Seis auxiliares de axuda a domicilio, temporais. - Operario conductor de tractor, temporal. - Educadora familiar, temporal. - Informadora xuvenil, temporal. - Directora do CIM, temporal - Profesora educacion adultos e outros, temporal Coiros, 23 de febreiro de 2011. Asdo.: Francisco Quintela Requeijo Alcalde Presidente
28/03/2011 | Administración LocalMunicipal
Outes
Anuncio do padrón de auga do 1.º trimestre 2011 para a súa publicación ordinaria no BOP

A Xunta de Goberno Local deste Concello, en sesión de 14 de marzo de 2011 aprobou o Padrón de contribuintes da Taxa polo servicio de subministro de auga potable do 1º trimestre de 2011, composto por un total de 1.263 recibos, comenzando por Sukhdev Saturnino Meoño, Juan, e rematando por Maria Orquidea Hijona Pinardel, Manuel. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de abril de 2011 ata o día 28 de xuño de 2011. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 21 de marzo de 2011. O Alcalde, Asdo.: Carlos Enrique López Crespo.
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 317/2010

Resolución do 9 de marzo de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 317/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: reordenación de L. M. T. S. subestación San Caetano SCY-810. Situación: concello de Santiago de Compostela. Características técnicas: Variante liña eléctrica de media tensión subterránea (L. M. T. S.) SCY-810 A 20 kV, cunha lonxitude de 0,12 km, en condutor RHZ1-2OL-12/20 kV 3(1x240) mm 2 Al, coa orixe en punto de acceso existente da L. M. T. S. C. T. Sar. Novo C. T. Breogán-Avda. Lugo (expediente 26.359) e final no C. T. Bernardo Barreiro; pasando a ser alimentados os C. T. Instituto do Sar (particular), C. T. rúa do Olvido (expediente IN407A 2007/309), C. T. Castro Douro (expediente 32.014), C. T. Curros Enríquez, C. T. Bernardo Barreiro da liña SCY-805. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de marzo de 2011. Tristana Moraleja Gómez Xefa territorial da Coruña
28/03/2011 | Administración LocalMunicipal
Cee
Aprobación inicial da modificación da relación de postos de traballo (RPT) do persoal laboral

O Pleno deste Concello, na sesión extraordinaria realizada o día 17 de marzo de 2011, acordou aprobar inicialmente a modificación da Relación de Postos de Traballo do persoal laboral do Concello de Cee, mediante a inclusión nela da ficha descritiva correspondente ao novo posto de traballo denominado peón de limpeza de dependencias, adscrito á área de limpeza e mantemento viarios e de dependencias (servizo de limpeza e mantemento de dependencias e instalacións). De conformidade co disposto nos artigos 90.2 da Lei 7/1985, de 2 de abril, LBRL, 126 e 127 do Texto Refundido de disposicións vixentes en materia de Réxime Local, aprobado por R. D. Lvo.781/1986, de 18 de abril, así como no 169 do R. D. Lvo.2/2004, polo que se aproba o Texto Refundido da Lei Reguladora das Facendas Locais, sométese o dito acordo a información pública e audiencia aos interesados polo prazo de quince días hábiles, a contar dende o seguinte á publicación deste anuncio no Boletín Oficial da Provincia, para os efectos de presentación de reclamacións ou suxestións. No caso de presentarse reclamacións ou suxestións, estas serán resoltas polo Pleno, en caso contrario entenderase definitivamente adoptado o acordo, ata entón provisional, de conformidade co disposto nos artigos 126 do R. D. Lvo.781/1986 e 169 do R. D. Lvo.2/2004. Cee, 21 de marzo de 2011 O alcalde Ramón Vigo Sambade
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 44/2011

Acordo do 7 de marzo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Noia (expe-diente IN407A 44/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T., R. B. T. A Igrexa. Situación: concello de Noia. Características técnicas: Liña eléctrica de media tensión subterránea (LMTS) a 20 kV, con condutor tipo RHZ1-20L-12/20 kV 3(1x150) mm 2 Al, cunha lonxitude de 0,905 km, coa orixe no paos aéreo-subterráneo a instalar en apoio existente n.° 67-1 da L. M. T. a C. T. Piñeiro (expediente 29.948) e final no Centro de transformación (CT) proxectado. Centro de transformación prefabricado, de potencia de 250 kVA e relación de transformación de 20/0,400-0230 kV. Rede de baixa tensión subterránea (RBTS), cunha lonxitude de 0,571 km, coa orixe no C. T. proxectado e final en paso aéreo-subterráneo a instalar, con condutor tipo XZ1. Rede de baixa tensión aérea (RBTA), cunha lonxitude de 0,31 km, coa orixe no paso aérosubterráeno de RBTS, a instalar, toda con condutores tipo RZ e sobre apoios de formgón. Concello de Noia. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 7 de marzo de 2011. Tristana Moraleja Gómez Xefa territorial da Coruña
28/03/2011 | Administración LocalMunicipal
Sada
Secretaría
Anuncio adxudicación contrato de servizo de axuda no fogar

a) Organismo: CONCELLO DE SADA b) Dependencia que tramita o expediente: Secretaría c) Dirección de internet do perfil do contratante: www.concellodesada.com, e www.contratosdegalicia.es d) Número de expediente: 2011001 a) Tipo: Servizos b) Descrición: “Servizos de Axuda no Fogar” c) CPV (Referencia de nomenclatura): 85312400-3 d) Medio publicación anuncio licitación: Plataforma de contratación de Galicia e no Boletín Oficial da Provincia e) Data de publicación do anuncio de licitación: 24/01/2011 e 25/01/2011.- a) Tramitación: Urxente b) Procedemento: Aberto O prezo determínase en función do nº de horas de prestación do servizo, establecéndose o tipo de licitación de 12,68 € por hora para os servizos prestados de luns a sábados, e de 14,68 € por hora para os servizos prestados en domingos e festivos, mailo IVE do 4% ou do 8% segundo se trate de prestación básica ou a dependentes. Para a primeira anualidade prevése unha contía máxima de 248.860 € IVE excluído. (ver epígrafe 2 do Anexo I) a) Data: 16/03/2011 b) Adxudicatario: GALICIA SAUDABLE (XENTES) c) Importe de adxudicación: - Contía máxima para a primeira anualidade de 230.302,00 €, IVE excluído:- - Prestación SAF básica (de luns a sábado): 11,46, IVE 0,92, Total 12,38 €.- - Prestación SAF dedependencia (de luns a sábado): 11,90, IVE 0,48, Total 12,38 €.- - Prestación SAF dependencia (domingos e festivos): 13,40, IVE 0,54, Total: 13,94 €.- d) Data formalización contrato: 31/03/2011 Sada, 18/03/2011 O alcalde, Abel López Soto
28/03/2011 | Administración LocalMunicipal
O Pino
Elección de xuiz de paz titular

De conformidade coa Lei Orgánica do Poder Xudicial e o acordado polo Tribunal Superior de Xustiza de Galicia, anúnciase a convocatoria para a provisión de cargo de xuiz de paz titular do Concello de O Pino. Convócase a todas aquelas persoas que reunindo os requisitos legais (art.389 a 397 da LOPX e os arts 13 e seguintes do regulamento dos xuices de paz) o soliiciten no Concello no prazo de quince días hábiles a fin de que a Corporación proceda a elección do máis idóneo. Dos documentos que deban acompañarse coa solicitude darase cumprida información na Secretaría do Concello e no Xulgado de Paz de O Pino. O Pino, 21 de marzo de 2011 O ALCALDE - D. Manuel Taboada Vigo -
28/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27819. Información pública

ANUNCIO CLAVE: DH. W15.27819 ADIF (Administrador de Infraestruturas Ferroviarias), co CIF Q-2801660-H e con enderezo na avenida de Ferrol, 3-2.° A/B, 15706 - SANTIAGO DE COMPOSTELA. Solicita AUTORIZACIÓN para desviar con carácter definitivo o rego Combarro, no lugar de Pai da Cana, na parroquia de Conxo (Santa María), no concello de Santiago de Compostela, dentro das obras do corredor norte-noroeste de alta velocidade, eixe Ourense-Santiago de Compostela, no treito de acceso á estación de Santiago de Compostela. Proxéctase unha obra de drenaxe para salvar o rego de 12 m de lonxitude, constituida por marcos prefabricados de 3 m de ancho por 2 de altura. A continuación, proponse un encanamento na superficie, mantendo unha separación maior de 5 m coa base do noiro do ramal de enlace có eixe Atlántico de alta velocidade. O dito encanamento presenta forma trapezoidal de 2 m na base e 1 m de altura. Executarase con pedra de escollera e recheo dos ocos con mortero unicamente na base, permitindo a xeración de flora e fauna nos ocos dos alzados. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 11 de marzo de 2011. O xefe do Servizo Territorial da Zona Galicia-Centro Francisco Bienvenido Reinhold Ibran
28/03/2011 | Administración LocalMunicipal
Mugardos
Rectificación erro na lista definitiva de admitidos/as e excluídos/as no proceso selectivo para elaboración listas para a cobertura temporal de postos de traballo no Concello de Mugardos. Categoría conserxe de edificios municipais

Advertido erro no anuncio publicado no BOP nº. 49 de 14.03.2011 relativo ao asunto epigrafiado, toda vez que o aspirante don Elver Cesar Pablo Sergeev Lascano aparece incluído tanto na tabla de admitidos/as como na de excluídos/as, cando debía figurar únicamente na de admitidos/as, pola resolución da alcaldía núm.226/2011, de 17 de marzo, procedeuse á subsanación do devandito erro e á aprobación da nova lista de admitidos/as e excluídos/as, figurando o interesado tal como figura deseguido: Mugardos, 18 de marzo de 2011 O ALCALDE, ASDO) XOSÉ FERNÁNDEZ BARCIA
28/03/2011 | Administración LocalMunicipal
Santiago de Compostela
Secretaría Xeral
Decreto ausencia alcalde

ANUNCIO Con data 18 de marzo de 2011, ditouse o seguinte decreto: “Por mor da miña ausencia os días 21 e 22 de marzo de 2011, e co fin de asegurar o correcto funcionamento da Alcaldía, e consonte ás atribucións que me confire o artigo 124.5 da LRBRL, RESOLVO: Designar como alcaldesa en funcións a dona Asmat Septiem Bouhlal, os días 21 e 22 de marzo de 2011.” Santiago de Compostela, 18 de marzo de 2011. O ALCALDE XOSÉ A. SÁNCHEZ BUGALLO
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 58/2011

Acordo do 7 de marzo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Culleredo (expediente IN407A 58/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Sésamo. Situación: concello de Culleredo. Características técnicas: Liña eléctrica de media tensión aérea a 15/20 kV, cunha lonxitude de 0,022 km, en condutor LA-56154,6 mm 2, coa orixe no apoio existente n.° 16 da L. M. T. GRN-704, tramo entre a derivada ao C. T. Valiñas e a derivada ao C. T. Sueiro (expediente 1995/172), e final no apoio n.° 17 da mesma liña. Liña eléctrica de media tensión a 15/20 kV, cunha lonxitude de 0,054 km, en condutor RHZ1-20L-12/20 kV 3(1x240) mm 2 Al, coa orixe e final no paso aéreo-subterráneo a realizar no apoio existente n.° 16 da L. M. T. GRN-704, tramo entre a derivada ao C. T. Valiñas e a derivada ao C. T. Sueiro. Substitución do centro de transformación (C. T.) existente tipo caseta de obra civil, por un novo do tipo prefabricado de potencia 250 kVA e relación de transformación de 15/0,4-0,23 kV, así como desmontaxe do centro de seccionamento anexo, quedando unha cela de liña do novo C. T. prevista para a conexión ao C. T. Carollo. Concello de Culleredo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 7 de marzo de 2011. Tristana Moraleja Gómez Xefa territorial da Coruña
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 68/2011

Acordo do 11 de marzo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Sada (expediente IN407A 68/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Laguna n.° 15. Situación: concello de Sada. Características técnicas: Liña eléctrica de media tensión subterránea a 20 kV, cunha lonxitude de 0,016 km, coa orixe en empalmes proxectados na L. M. T. S. SAD-713, tramo entre o C. T. A Laguna e o C. T. r/ Betanzos, n.° 8, condutor tipo RHZ1-2OL-12/20 kV 3(1x240 Al), e final no C. T. C. r/Laguna n.° 15 proxectado. Centro de transformación non prefabricado, cunha potencia de 400 kVA, e unha relación de transformación 20.000/400-230 V. Concello de Sada. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 11 de marzo de 2011. Tristana Moraleja Gómez Xefa territorial da Coruña
28/03/2011 | Administración LocalMunicipal
Cerdido
Convocatoria elección xuíz de paz

De conformidade co establecido no art.101 da Lei orgánica do poder xudicial, faise pública a convocatoria para aquelas persoas interesadas que reúnan os requisitos legais presenten solicitude ao obxecto de proceder polo Concello á elección de xuíz de paz titular do concello de Cerdido. Poderán ser nomeados xuíz de paz titular aquelas persoas que aínda non sendo licenciados en Dereito, reúnan os requisitos establecidos na Lei orgánica do poder xudicial, para o ingreso na carreira xudicial e non estean incursos en ningunha das causas de incapacidade e incompatibilidade previstas para o desempeño de funcións xudiciais, agás o exercicio de actividades comerciais ou mercantís. Solicitudes: vinte dias naturias a partir da publicación deste anuncio no B. O. P. Documentación. –Deberán presentar os seguintes documentos: a) Fotocopia compulsada do DNI. b) Certificado expedido polo Rexistro Central de Penados, así como declaración complementaria de non estar inculpado o procesado por delito doloso mentras non sexan absoltos ou se dite auto de sobresemento, e que estea en pleno uso dos dereitos civís, para comprobar que non está incurso en ningunha das causas de incapacidade establecidas no artigo 303 da Lei orgánica do poder xudicial. c) Declaración de existencia ou non, das causas de incompatibilidade establecidas na Lei orgánica do poder xudicial. d) Calquera outro documento que crea oportuno achegar. Cerdido, 17 de marzo de 2011. A alcaldesa Asdo. Ana Rodríguez Montero
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Acordo do 21 de marzo de 2011, da Xefatura Territorial da Coruña, polo que se somete a información pública a petición de autorización das instalacións eléctricas que se describen no concello de Outes (N.º Expte. IN407A 2011/97-1)

Acordo do 21 de marzo de 2011, da Xefatura Territorial da Coruña, polo que se somete a información pública a petición de autorización das instalacións eléctricas que se describen no concello de Outes (N.º Expte. IN407A 2011/97-1) Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: COFRADÍA DE PESCADORES DE SAN BARTOLOMÉ DE NOIA. - Enderezo social: ESTIVADA DA MARTA, S/N - FREIXO, 15288 OUTES. - Denominación: LMT, CS E CT PARA CRIADEIRO DE MOLUSCOS. - Situación: FREIXO-OUTES (A CORUÑA). - Descricións técnicas: CENTRO DE SECCIONAMENTO PF-15 MARCA ORMAZÁBAL. LIÑA DE M. T. TRIFÁSICA RHZ1-75 MM2 SUBTERRÁNEA (1.000 M). CENTRO DE TRANSFORMACIÓN MERLÍN GUERÍN DE 250 KV, RELACIÓN 20 KV/400-230 V. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, edificio administrativo Monelos, 2.ª planta, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 21 de marzo de 2011. Tristana Moraleja Gómez A xefa territorial
28/03/2011 | Administración LocalMunicipal
Melide
Delegación taxa telefonía móbil

O Pleno da Corporación, en sesión celebrada o día 2 de febreiro de 2011, acordou delegar na Deputación Provincial da Coruña a xestión, inspección e recadación voluntaria e executiva da taxa por utilización privativa ou aproveitamento especial do dominio público local por empresas explotadoras de servizos de telefonía móbil. O dito acordo estivo exposto ao público por prazo de 30 días hábiles (BOP do 10/2/2011). Non se tendo presentado reclamación ningunha, enténdese adoptado definitivamente o acordo ata entón provisional e se procede á súa publicación no BOP para xeral coñecemento. Melide, 21 de marzo de 2011. A alcaldesa M.ª Socorro Cea Vázquez
28/03/2011 | Administración LocalMunicipal
A Coruña
Tesourería
Ingreso tasas por mercados y kioscos, 4.º trimestre/2010

Por Resolución da Tenencia de Alcaldía da Área de Facenda, Planificación, Interior e Servizos Sociais, de data 14 de marzo de 2011, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 4º trimestre de 2010, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./ Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Caixa Galicia no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 14 de marzo de 2011 O TTE. DE ALCALDE-RESPONSABLE DA ÁREA DE FACENDA, PLANIFICACIÓN, INTERIOR E SERVIZOS SOCIAIS. Asdo.: Carmen Marón Beltrán
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 323/2010

Resolución do 10 de marzo de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Arteixo (expediente IN407A 323/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento de L. M. T. acceso Porto Exterior A Coruña-Zona I. Situación: concello de Arteixo. Características técnicas: Recuamento liña eléctrica de media tensión (L. M. T.) aérea GRN-708 a C. T. Canteira Fernández Vila debido as obras do novo vía de acceso o porto exterior da Coruña, consistente en: – L. M. T. aérea a 15/20 kV, cunha lonxitude de 0,187 km, en condutor LA 56/54,6 mm 2, coa orixe no apoio existente n.° 53 da L. M. T. GNR-708 coincidente co paso aéreo-subterrénao da L. M. T. a C. T. Quinto Pino (expediente IN407A 1997/308) e final no apoio n.° 2 proxectado na L. M. T. a C. T. Canteira Fernández Vila. – L. M. T. subterránea a 15/20 kV, cunha lonxitude de 0,080 km, en condutor RHZ1-2OL-12/20 kV 3(1x150) mm 2 Al, coa orixe no paso aéreo-subterrénao a realizar no apoio n.° 2 proxectado da L. M. T. a C. T. Beatriz Manuela Maria Ayelen Fassio Aissani e final no paso aéreo-subterráneo no apoio n.° 3 proxectado na L. M. T. a C. T. Canteira Fernández Vila. Concello de Arteixo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 10 de marzo de 2011. Tristana Moraleja Gómez Xefa territorial da Coruña
28/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29021. Información pública

ANUNCIO CLAVE: DH. W15.29021 José Manuel Enjamio Ansede, con DNI XXXXXXXXX e con enderezo en Paradela, 16, 15310 - CURTIS. Solicita AUTORIZACIÓN para obras de mellora nunha fonte pública en Paradela, no lugar de Paradela, na parroquia de Foxado (Santa María), no concello de Curtis, provincia da Coruña. As obras consisten na instalación dun pozo de captación do manancial e colocación dun cano nunha pía. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 11 de marzo de 2011. O xefe do Servizo Territorial da Zona Galicia-Centro Sofia Manuela Alipio Sesmonde Bausells
28/03/2011 | Administración LocalMunicipal
Santiago de Compostela
Urbanismo
Anuncio de información pública

FINANCIERA MADERERA SA solicitou legalización da nave dedicada a FABRICACION DE TABLEIROS, ASERRADEIRO E PREPARACION DE MADEIRAS E IMPREGNACION DE PAPEL na carreteira A CORUÑA-TUI KM 57, SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/77/2011 pode consultarse no Negociado de Aperturas deste Concello. Santiago de Compostela, 16 de marzo de 2011 A Concelleira Delegada de Urbanismo Asdo: Mercedes Rosón Ferreiro
28/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 321/2010

Resolución do 9 de marzo de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Carballo (expediente IN407A 321/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Avda. de Razo, n.° 20. Situación: concello de Carballo. Características técnicas: Liña eléctrica de media tensión subterránea a 15/20 kV, cunha lonxitude de 0,366 km, coa orixe en cela de liña existente no C. T. estrada de Razo, condutor tipo RHZ1-2OL-12/20 Kv-3(1X240) Al, e final en empalmes proxectados na L. M. T. S. CBL-704A, tramo entre el C. T. estrada de Razo e o C. S. Isidro Parga Pondal. Centro de transformación non prefabricado, cunha potencia de 400 kVA e unha relación de transformación de 15.000/400-230 V. Concello de Carballo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de marzo de 2011. Tristana Moraleja Gómez Xefa territorial da Coruña